CELEX: 62013CN0613
Language: lv
Date: 2013-11-26 00:00:00
Title: Lieta C-613/13 P: Apelācijas sūdzība, ko par Vispārējās tiesas (ceturtā palāta) 2013. gada 16. septembra spriedumu apvienotajās lietās T-379/10 un T-381/10 Keramag Keramische Werke AG u.c., Sanitec Europe Oy /Eiropas Komisija 2013. gada 26. novembrī iesniedza Eiropas Komisija

22.2.2014   
            
            
               LV
            
            
               Eiropas Savienības Oficiālais Vēstnesis
            
            
               C 52/27
            
         Apelācijas sūdzība, ko par Vispārējās tiesas (ceturtā palāta) 2013. gada 16. septembra spriedumu apvienotajās lietās T-379/10 un T-381/10 Keramag Keramische Werke AG u.c., Sanitec Europe Oy/Eiropas Komisija 2013. gada 26. novembrī iesniedza Eiropas Komisija
   (Lieta C-613/13 P)
   2014/C 52/49
   Tiesvedības valoda — angļu
   
      Lietas dalībnieki
   
   
      Apelācijas sūdzības iesniedzēja: Eiropas Komisija (pārstāvji — F. Castillo de la Torre, F. Ronkes Agerbeek)
   
      Pārējie lietas dalībnieki: Keramag Keramische Werke AG u.c., Sanitec Europe Oy
   
   
      Apelācijas sūdzības iesniedzējas prasījumi:
   
   
               —
            
            
               atcelt pārsūdzētā sprieduma rezolutīvās daļas 1) punktu, ciktāl ar to tiek atcelts apstrīdētā lēmuma 1. pants saistībā ar notikumiem AFICS [Association française des industries de céramique sanitaire] un Allia SAS, Produits Céramique de Touraine SA un Sanitec atbildību par tiem,
            
         
               —
            
            
               pilnībā atcelt pārsūdzētā sprieduma rezolutīvās daļas 2) punktu,
            
         
               —
            
            
               ja Tiesa pasludina galīgo spriedumu — noraidīt prasību par atcelšanu arī tiktāl, ciktāl tā attiecas uz notikumiem AFICS, un atjaunot naudas sodu, kas noteikts Allia SAS, Produits Céramique de Touraine SA un Sanitec, un katrā ziņā
            
         
               —
            
            
               piespriest prasītājiem pirmajā instancē (tagad — pārējie lietas dalībnieki) atlīdzināt šīs apelācijas instances izdevumus un, ja Tiesa pasludina galīgo spriedumu saistībā ar prasību par atcelšanu, — arī šīs lietas izdevumus.
            
         
      Pamati un galvenie argumenti
   
   Pirmais pamats: pienākuma norādīt pamatojumu un noteikumu par pierādījumiem neizpilde. Vispārējā tiesa nav izvērtējusi vairākus būtiskus pierādījumus, un tiem pierādījumiem, kurus Vispārējā tiesa izskatīja, tā ir piemērojusi pārāk augstas pierādījuma spēka prasības.
   Otrais pamats: pretrunīga argumentācija; pierādījumu izvērtēšana ir tiešā pretrunā ar izvērtēšanu, kas veikta trīs citos spriedumos, kas pasludināti tajā pašā dienā saistībā ar to pašu lēmumu un tādiem pašiem faktiem.